b'\n_START_ARTICLE_\nVia Campesina\n_START_PARAGRAPH_\nLa Via Campesina er en internasjonal sammenslutning av nasjonale organisasjoner for sm\xc3\xa5 og mellomstore b\xc3\xb8nder, landarbeidere og urbefolkninger i Asia, Amerika og Europa. La Via Campesina arbeider for \xc3\xa5 bedre vilk\xc3\xa5ra for sm\xc3\xa5skalajordbruket verden over. Organisasjonen er s\xc3\xa6rlig opptatt av sp\xc3\xb8rsm\xc3\xa5l omkring jordreform, matvaresikkerhet, kredittordninger og gjeldsproblematikk, matvarehandel, genressurser, biologisk mangfold, samt kvinners stilling i landbruket._NEWLINE_Norsk Bonde- og Sm\xc3\xa5brukarlag er norsk medlem av Via Campesina.\n_START_SECTION_\nHistorie\n_START_PARAGRAPH_\nLa Via Campesina ble til under et m\xc3\xb8te mellom ledere for bondeorganisasjoner i Managua, Nicaragua i 1992. I 1993 holdt organisasjonen sin f\xc3\xb8rste konferanse i Mons i Belgia. Via Campesinas andre konferanse ble holdt i Tlaxcala, Mexico i 1996, og samla delegater fra 69 organisasjoner i 37 land.'